Citlivá Pokožka na vnútorných stranách horných a dolných končatinách
Dobrý deň, pred dvoma mesiacmi som dobrala antibiotiká Klacid 500 - 3 týždne. Zároveň, som začala používať aj novú olejovú aviváž na pranie , problém nastal po doužívaní Ant. že ma začali páliť končatiny brucho , pálenie postupne ustúpilo ale mám pokožku stále citlivú. Je možná takáto reakcia ?
Dobrý deň,
Ďakujeme za vašu otázku. Medzi menej časté (môžu postihovať menej ako 1 zo 100 osôb) nežiadúce účinky lieku Klacid patria aj zápalové ochorenie kože s tvorbou pľuzgierov, žihľavka, svrbenie kože či vyrážka. Väčšina nežiadúcich účinkov odozneje ukončením užívania daného lieku, prípadne niekoľko dní (týždňov) neskôr.
Vami popísané kožné problémy môžu súvisieť s užívaným antibiotickým liekom, ale taktiež sa môže jednať o alergickú reakciu či podráždenie kože na silne parfumovaný olej určený na pranie. Z toho dôvodu vám odporúčam na určitý čas vyradiť z používania tento nový prídavok do prania a sledovať či nastane upokojenie, zlepšenie stavu pokožky.
Na čistenie citlivej pokožky je vhodné používať neparfumované prípravky, ktoré zabezpečuje jemné čistenie a zároveň intenzívne vyživuje a zvláčňuje pokožku. Príkladom takého je napríklad
Bioderma Atoderm sprchový olej
alebo
Uriage Xemose Čistiaci olej
.
Podráždenú a citlivú pokožku vám odporúčam ošetrovať
kalciovou masťou
alebo
krémom Bepanthen Sensiderm.
Ak nenastane zlepšenie a citlivosť pokožky bude naďalej pretrvávať, je potrebné vyšetrenie u kožného lekára.
Prajem pekný zvyšok dňa.
S pozdravom
Mgr. Tamara Jakúbeková